Natasha Regan. Natasha Ketrin Regan — britaniyalik ayol shaxmatchi. Shuningdek, u shaxmat muallifi mukofotiga sazovor boʻlgan, ""Game Changer" " kitobi bilan mashhur. U ikkita shaxmat olimpiadasida Angliya sharafini himoya qilgan. Shuningdek, u Go da ham yaxshi oʻyinchi hisoblanadi. Matthew Cocke bilan hamkorlik qilib, u Britaniya juftliklari boʻyicha 7 marta chempionlikni qoʻlga kiritdi va Yevropa juftliklari boʻyicha chempionatda bronza medaliga loyiq koʻrildi. Natasha 2008-yil va 2012-yilda boʻlib oʻtgan birinchi Jahon aql sporti oʻyinlarida Go oʻyini musobaqasida Buyuk Britaniya shaʼnini himoya qilgan. Aql sporti olimpiadasida uning medallari 2018-yilgi Ayollar Pentamidasida qoʻlga kirtgan bitta kumush medaldan iborat. Shaxsiy hayoti. Natasha Kembrij universiteti Kingʻs kollejida matematika boʻyicha tahsil olgan. Uning egizak qizlari va oʻgʻli bor. U oʻgʻli Oskarga matematikadan dars berdi, bu esa uni 2010-yilda matematika boʻyicha GCSE uchun maksimal ball boʻlgan A* bahosini olgan eng yosh matematik boʻlishiga olib sabab boʻldi. Shaxmat. Kembrij universitetida u 1992-yilgi Oksford va Kembrij universitetlari shaxmat uchrashuvida 8-raqamli (ilgari ayollar taxtasi sifatida tanilgan) taxtada oʻynagan birinchi ayol shaxmatchi boʻldi. Natasha 1992-yilda Manilladagi 30-shaxmat olimpiadasi va 1994-yilda Moskvada boʻlib oʻtgan shaxmat olimpiadalarida Angliya nomidan qatnashgan. Natasha 2002-yilda FIDE xalqaro ustasi unvoniga sazovor boʻlgan. 2019-yil sentabr oyida u Angliya shaxmat federatsiyasi (ECF) kengashiga rais etib saylangan. Kitoblar. Natasha ingliz shaxmati grossmeysteri Metyu Sadler bilan birgalikda ikkita shaxmat kitobiga hammualliflik qilgan. Ularning birinchi hamkorligi ""Chess For Life" „ ECF yilning eng yaxshi kitobi mukofotini qoʻlga kiritdi. Unda bir nechta taniqli shaxmatchilarning shaxmat faoliyati davomida qoʻllagan uslublari hususida, shuningdek, oʻz oʻyinlarini qanday rivojlantirganligi haqida intervyularidagi fikrlari batafsil bayon etilgan. "Game Changer" kitobi. Natasha Regan oʻzi va GM Metyu Sadlerning ikkinchi hamkorlikdagi "Game Changer" gʻoyasini oʻylab topdi, u FIDE yilning shaxmat kitobida nominatsiyasida gʻolib boʻldi. Unda DeepMind’ning inqilobiy kompyuter dasturi AlphaZero shaxmat oʻynashidan qanday saboq olish mumkinligi haqida batafsil maʼlumot berilgan. Kitob raqobatbardosh shaxmatga taʼsir koʻrsatdi. Tata Steel Chess Tournament-2019 turnirida birinchi raqamli shaxmatchi va jahon chempioni Teimur Radjabov bilan durangdan soʻng Magnus Karlsen "Game Changer" haqida shunday dedi:“Men kitobni juda ilhomlantiruvchi deb hisoblayman. Oʻyin davomida men bir necha marotaba oʻylayman: AlphaZero bunga qanday yondashgan boʻlardi?